ธ.เกียรตินาคินภัทร รุกเงินฝากออนไลน์ ชูดอกเบี้ยสูง 1.6%
ธ.เกียรตินาคินภัทร รุกเงินฝากออนไลน์ เปิดตัว KKP Savvy ชูดอกเบี้ยสูง 1.6%
23 มี.ค. 2564

ธนาคารเกียรตินาคินภัทร จำกัด (มหาชน) เปิดตัว KKP Savvy บัญชีเงินฝากออมทรัพย์ออนไลน์ ชูจุดเด่นให้ดอกเบี้ยสูงสุด 1.6% ต่อปี และให้วงเงินฝากสูงถึง 2 ล้านบาท สำหรับอัตราดอกเบี้ยดังกล่าว ซึ่งปัจจุบัน KKP Savvy ถือเป็นบัญชีเงินฝากออมทรัพย์ออนไลน์ที่ให้ดอกเบี้ยสูงในตลาด ตอบโจทย์ผู้ที่กำลังมองหาแหล่งพักเงินที่ให้ผลตอบแทนดี โดยสามารถเปิดบัญชีและทำธุรกรรมได้ง่ายๆ ด้วยแอปพลิเคชัน KKP Mobile ผ่านระบบยืนยันตัวตนรูปแบบดิจิทัล (National Digital ID - NDID) ภายใต้กรอบ Regulatory Sandbox ของธนาคารแห่งประเทศไทย ซึ่งสะดวกสบายและไม่ต้องเสียเวลาเดินทางไปยังสาขาธนาคาร
การเปิดบัญชี KKP Savvy และเริ่มต้นทำธุรกรรม สามารถทำได้ด้วยตัวเอง เพียงแค่ใช้โทรศัพท์มือถือที่มีแอปพลิเคชัน KKP Mobile และบัตรประชาชน ตามขั้นตอนดังต่อไปนี้
1. ดาวน์โหลดแอปพลิเคชัน KKP Mobile และกรอกข้อมูลส่วนบุคคล
2. ยืนยันตัวตนโดยเสียบบัตรประชาชน (Dip Chip) ณ จุดบริการตู้ AIS Smart Kiosk ที่ AIS Shop ทุกสาขาทั่วประเทศ
3. กลับมาทำรายการที่ KKP Mobile บนโทรศัพท์มือถือ และถ่ายภาพตนเองเพื่อยืนยันตัวตน
4. เลือกเปิดบัญชีออนไลน์ กดยืนยันความถูกต้องและยอมรับเงื่อนไขการสมัคร เป็นอันเสร็จสิ้นขั้นตอนการเปิดบัญชี นอกจากนี้ ธนาคารเกียรตินาคินภัทร ยังขอมอบความสุขรับหน้าร้อนให้แก่ลูกค้าที่สมัครเปิดบัญชี KKP Savvy ผ่านตู้ AIS Smart Kiosk และฝากเงินเข้าบัญชีครั้งแรกระหว่างวันที่ 1 มีนาคม - 31 พฤษภาคม 2564 และมีค่าเฉลี่ยเงินฝาก 15 วัน ตั้งแต่ 10,000 บาทขึ้นไป เป็นบัตรกำนัล e-Coupon สตาร์บัคส์ มูลค่า 100 บาท ตั้งแต่วันนี้ถึง 31 พฤษภาคม 2564 ดูรายละเอียดเพิ่มเติมได้ที่ https://kkpbank.com/cO0kd